Κόωνας

Στην ελληνική μυθολογία με το όνομα Κόωνας (Κόων) είναι γνωστός ένας Τρώας πολεμιστής που έλαβε μέρος στον Τρωικό Πόλεμο. Ο Κόων ήταν ένας από τους «Αντηνορίδες», δηλαδή τους 11 ή 18 γιους του Αντήνορα, και σκοτώθηκε σε μάχη του πολέμου αυτού από τον Αγαμέμνονα. Καθώς αναφέρεται στην Ιλιάδα του Ομήρου. (ραψωδία Λ, στίχοι 248-262, μετάφραση Ι. Πολυλά):

«Τον αδελφόν του οπ' έπεσεν άμ' είδ' ο Αντηνορίδης / ο Κόων, ο πρωτότοκος, εξαίσιος πολεμάρχος, / λύπης μαυρίλα εσκέπασε το φως των οφθαλμών του. / Του θείου Αγαμέμνονος κρυφά στο πλάγι εστήθη, / και κάτω από τον άγκωνα τον κτύπησε κι η λόγχη / τον άνοιξεν η στιλβωτή κι η άκρη εβγήκε αντίκρυ. / Ρίγος αισθάνθη στην καρδιάν ο μέγας βασιλέας, / όμως δι' αυτό δεν έπαυσε ποσώς από την μάχην. / Του εχύθη μ' ανεμόθρεπτο κοντάρι στην παλάμην / και από τον πόδα ως έσερνε τον αδελφόν του ο Κόων / μέσα στο πλήθος κι έκραζε τους πρώτους πολεμάρχους, / κάτω  από την ασπίδα του τον λάβωσεν ο Ατρείδης / με το κοντάρι κι έλυσε τα μέλη του κι επάνω / στο σώμα του Ιφιδάμαντος την κεφαλήν του επήρε. / Και τα παιδιά του Αντήνορος, ως ήθελεν η μοίρα, / μέσα στον `Αδη απέστειλεν ο Ατρείδης βασιλέας.».
Παραπομπές

Πηγή
 Κρουσίου: Λεξικόν Ομηρικόν, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 496

Κοωνας